Document ID: /roh_data/filtered/fineweb-2-filterrobots_roh.jsonl.gz/25827

Il favurit per questa cursa era in auter. Martin Johnsrud Sundby valeva sco il grond favurit per la cursa da 15km classic. Gudagnà ha dentant il Finlandais Iivo Niskanen.
Questa medaglia d'aur è l'emprima per la Finlanda durant quests campiunadis mundials.
Niskanen ha l'entir temp bajegià or ses avantatg cunter Sundby. La fin ha el gì 18 secundas avantatg sin quel. Bronz ha gudagnà il Norvegiais Niklas Dyrhaug.
Jonas Baumann ha mussà ina prestaziun solida ed è daventà 17avel. En sasez aveva el gì la finamira da vegnir tranter ils emprims 15, ma lezza ha el manchentà per pauc.
RR novitads 14:00